armvectores/hy_wikipedia_2023 huggingface dataset:
13 (ալբոմ, Տիմատի)

Անվան այլ կիրառումների համար տե՛ս՝ 13 (այլ կիրառումներ)
 13 (ալբոմ, Տիմատի) , ռուսական հիփ-հոփ երգիչ Տիմատիի չորրորդ երաժշտական ալբոմը՝ թողարկված 2013 թվականի հոկտեմբերի 28-ին, Black Star Inc. լեյբլով։ Ալբոմի համերգ-ներկայացումը տեղի է ունեցել հոկտեմբերի 26-ին «Կրոկուս Սիթի Հոլ» համերգային սրահում։


== Պատմություն ==
Ռուսական նոր սկավառակ թողարկելու մասին խոսակցությունները Տիմատին սկսել էր դեռևս 2011 թվականի սեպտեմբերի 13-ից՝ RU.TV ալիքով, նույնիսկ մինչև իր SWAGG ալբոմի դուրս գալը։ Այդ պահից ներկայացվել են ռուսական այնպիսի սինգլեր, ինչպիսիք են «Реквием по любви» («Սիրո մասին ռեքվիեմ»), «Rock star», «Лондон» երգերը, որոնք տեղ չգտան ալբոմի մեջ։ 2013 թվականի սկզբում նա հանրությանը ցույց տվեց «XIII» ալբոմի պաստառը։ 2013 թվականի սեպտեմբերի 13-ին լեյբլ Black Star Inc-ին անոնս արեց իր դիսկի շապիկը։ 2014 թվականի փետրվարի 14-ին Տիմատին իր Ինստագրամի էջում հրատարակեց 13-ը՝ անծանոթ, նոր երգերով։
2014 թվականի մարտի 7-ին Տիմատին հայտնեց սպասված ալբոմի ներկայացման հստակ օրը և նշեց, որ այն շուտով համալրվելու է երկու նոր երգերով, նոր տեսահոլովակներով և թվային բուկլետներով։ 2014 թվականի մարտի 17-ին iTunes Store օնլայն խանութում տեղի ունեցավ ալբոմի թողարկումը։


== Երգերը ==
2013 թվականի հունիսի 24-ին տեղի ունեցավ ալբոմի առաջին սինգլի պրեմիերան։ Երգը կոչվում էր ««Что видишь ты» («Ինչ ես տեսնում դու»)։ Այն թողարկվեց տեսահոլովակի հետ միասին, որը նկարահանվել էր Չեխիայի Հանրապետությունում։ Հուլիսի 2-ն լույս տեսավ ալբոմի երկրորդ սինգլը՝ «Посмотри» («Նայիր»)՝ Kristina Si-ի հետ համատեղ երգում։ Որոշ տվյալների համաձայն երգը Ռուսաստանում առաջին հորիզոնականն էր զբաղեցրել։ Երգի հիման վրա տեսահոլովակ էր նկարահանվել։ Հաջորդիվ՝ սեպտեմբերի 2-ին երրորդ երգը դուրս եկավ իր տեսահոլովակով, որը կոչվում էր՝ «Время не ждёт» («Ժամանակը չի սպասում»), իսկ պրեմիերան տեղի ունեցավ2013 թվականի Новая волна մրցույթի շրջանակներում։ Սակայն վերջինч «Посмотри» և «Время не ждёт» սինգլերը տեղ չեն գտել վերջնական ալբոմի ցանկում։


== Կոմերցիոն ընդունելություն ==
iTunes Store խանութի ներկայացումից հետո հաջորդ մի քանի օրերին ալբոմը դարձեկ է «Топ-Альбомы» անվանակարգում առաջինը Ռուսաստանում, Ուկրաինայում, Մալդիվներում, Ադրբեջանում, Ղազախստանում, երկրորդն էր՝ Լատվիայում, իսկ ութերորդը՝ Լիտվայում։


== Ալբոմին մասնակիցներ ==
Տիմատի - հիմնական արտիստ, երգիչ, խոսքերի և երաժշտության հեղինակ
Capella (Diamond Style Productions) - երաժշտության հեղինակ (3-րդ, 7-րդ, 8-րդ, 9-րդ, 13-րդ երգեր)
L'One - հյուրընկալված արտիստ (7-րդ, 9-րդ երգերում) և երգերի բառերի հեղինակ (7-րդ, 9-րդ երգեր)
Սերգեյ Մինաեվ - խոսքերի հեղինակ (1-ին երգ)
Գարիկ Սուկաչով - հյուրընկալված արտիստ
Մոտ - հյուրընկալված արտիստ (3-րդ)
Chris Gehringer (Sterling Sound Mastering) - մասթերինգ
Վիկտոր Անրամով - հիմնական պրոդյուսեր
Natan - հյուրընկալված արտիստ (11-րդ), բառերի հեղինակ (11-րդ)
Կոնստանտին, «Косторч Матафонов» - մոնտաժ և արձանագրություն
Фидель - հյուրընկալված արտիստ (9, 10-րդ երգեր), բառերի հեղինակ (երգ 9)


== Արտաքին հղումներ ==
Տիմատիի պաշտոնական կայքը
Ալբոմից դուրս մնացած երգերից


== Ծանոթագրություններ ==
Պիտեր Շիլթոն

Պիտեր Լեսլի Շիլթոն (անգլ.՝ Peter Leslie Shilton, սեպտեմբերի 18, 1949(1949-09-18), Լեսթեր, Միացյալ Թագավորություն), հայտնի անգլիացի ֆուտբոլի դարպասապահ։ Անցկացրած խաղերի թվով համարվում է Անգլիայի հավաքականի ռեկորդակիր (125 խաղ)։ Բրիտանական արքայատան օրդենի սպա։
Պիտեր Շիլթոնը իր կարիերայում անց կացրած խաղերի քանակով համարվում է աշխարհի ռեկորդակիր (1391 խաղ), ինչպես նաև համարվում է ռեկորդակիր Անգլիայի առաջնությունում անց կացրած խաղերով (1005 խաղ)։


== Կենսագրություն ==
Շիլթոնը 29 տարեկան էր, երբ նա առաջին անգամ խաղաց Անգլիայի հավաքականում։ Իսկ վերջին՝ 125-րդ խաղը, նա խաղացել է 1990 թվականին Իտալիայու կայացած աշխարհի առաջնության ժամանակ, երբ 41 տարեկան էր։ Դա նրա խաղացած 17-րդ խաղն էր աշխարհի առաջնությունների եզրափակիչնեում և համարվել է բրիտանական ֆուտբոլիստ-ռեկորդակիր։ 0 -ով վերջացրած խաղերի թվով նա իր ռեկորդը կիսում է Ֆաբիան Բարթեզի հետ՝ 10-ով։
Ազգային հավաքակազմի կազմում նա բաց է թողել ընդամենը 80 խաղ, այդ թվում 2 խաղում 3 անգամ՝ 1987 թվականին Գերմանիայի հավաքականի դեմ և 1988 թվականին Եվրոպայի առաջնության ժամանակ Նիսեռլանդների դեմ խաղում(2 անգամ էլ այն պատահել է Դյուսերֆորդում՝ Ռայնշտադիոնում)։ Նա խաղացել է նաև Անգլիական գավաթի եզրափակչում՝ Լիսթեր Սիթի ակումբում, այդ ժամանակ նա 19 տարեկան էր (այդ եզրափակչում Լիսթերը պարտոթյուն կրեց)։
Շիլթոնը մեծ հաջողությունների հասավ անցնելով Նոտինգե Ֆորեսթ ակումբ, որը այդ ժամանակ դարձավ անգլիական ր ևրոպական ֆուտբոլի առաջնորդը։ Նա շարունակում էր խաղալ, երբ 50 տարեկան էր նա իրեն հասցրել է փորձել մարզիչի դերում։


== Նվաճումներ ==
Եվրոպական չեմպիոնների գավաթի, 1978/79 թվականների Եվրոպական չեմպիոնների գավաթի, 1979-1980|1979/80 Եվրոպական չեմպիոնների գավաթիմրցանակակիր, 

1979 թվականին եղել է Եվրոպայի սուպեր գավթի մրցանակակիր,
1978 թվականին՝ Անգլիայի չեմպիոն,
1978, 1979 թվականին՝ Լիգայի գավաթի,
1978 ըստ ՊՖԱ տարբերակի Անգլիայի լավագույն խաղացող,
1990, 1982, 1986, 1990 Աշխարհի առաջնությունների մասնակից,
1980 և 1988 թվականների Եվրոպայի առաջնության մասնակից


== Արտաքին հղումներ ==
Պիտեր Շիլթոնի պաշտոնական կայքը Archived 2005-12-30 at the Wayback Machine. (անգլ.)
Պիտեր Շիլթոնի էջը Անգլիական ֆուտբոլի փառքի սրահի կայքում Archived 2010-06-11 at the Wayback Machine. (անգլ.)
Կոկոյան աղջիկների դպրոց

Կոկոյան աղջիկների դպրոց, հիմնվել է 1877 թվականին, Նոր Նախիջևանում, ըստ վաճառական Կոկոյանի կտակի։ Նպատակը հոգատար և գրագետ մայրեր դաստիարակելն էր։ 1913 թվականին դարձել է գիմնազիա։ Մինչև 1905 թվականը սանուհիների թիվը տատանվել է 80-150-ի միջև, գիմնազիա դառնալուց հետո՝ 350-400-ի։ Ունեցել է գիշերօթիկ բաժին։ Փակվել է 1920 թվականին։
Բերեստյա (գյուղ, Նովոսելիցայի շրջան)

Բերեստյա (ուկրաիներեն՝ Берестя), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Բերեստյա գյուղում բնակվում էր 836 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարազդատ Բագրևանդցի

Վարազդատ Բագրևանդցի (Վարազդատ Արամի Հակոբյան, ապրիլի 5, 1924(1924-04-05)), հայ բանաստեղծ, առակագիր, մանկավարժ, ԽՍՀՄ գրողների միության անդամ 1978 թվականից։


== Գրական անունը ==
Նրան Բագրևանդցի գրական անունով է կնքել Հրաչյա Քոչարը՝ հաշվի առնելով, որ Վարազդատի ծնողները Բագրևանդ (Ալաշկերտի դաշտում) գավառից էին։


== Կենսագրություն ==
Ծնվել է Քյարիմարխ (հետո՝ Հոկտեմբերյանի շրջանի Սովետական) գյուղում։ 1941 թվականին ավարտել է Էջմիածնի մանկավարժական ուսումնարանը։ Մասնակցել է Հայրենական մեծ պատերազմին, ծանր վիրավորվել և հաշմանդամ վերադարձել գյուղ։ Սկզբում որպես գյուղխորհրդի քարտուղար և հաշվապահ աշխատել է Էջմիածնի շրջանի Վերին Զեյվա (հետո՝ Տարոնիկ) գյուղում և Այղրլիճ (հետո՝ Ակնալիճ) սովխոզում։ Հետո զբաղվել է մանկավարժությամբ։ Մեկ տարի դասավանդել է Հոկտեմբերյանի շրջանի Արևիկ գյուղի դպրոցում, ապա ավելի քան 30 տարի ֆիզիկա և մաթեմատիկա է դասավանդել հայրենի գյուղում։ 1957 թվականին ավարտել է Երևանի հեռակա մանկավարժական ինստիտուտի աշխարհագրական ֆակուլտետը։ Նրա առաջին բանաստեղծությունը տպագրվել է 1953 թվականին, «Կոմունիզմի համար» շրջանային թերթում։


== Վ. Բագրևանդցու երկերի մատենագրություն ==
Արագ և ճիշտ, Երևան, Հայպետուսմանկհրատ, 1958, 48 էջ։
Ստվերներ (առակներ և երգիծական բանաստեղծություններ), Երևան, Հայպետհրատ, 1959, 63 էջ։
Խոչ ու խութ (առակներ և երգիծական բանաստեղծություններ), Երևան, «Հայաստան», 1968, 55 էջ։
Փոթորիկն ու ընկուզենին, Երևան, «Հայաստան», 1972, 40 էջ։
Խարազան (առակներ և երգիծական բանաստեղծություններ), Երևան, «Հայաստան», 1974, 112 էջ։
Անկոչ հյուրեր (առակներ և երգիծական բանաստեղծություններ), Երևան, «Սովետական գրող», 1982, 84 էջ։
Ուրախ հանդես (մանկական խաղեր), Երևան, 1986, ՏՊ-25000։
Աղվեսը ատյանում (առակներ և երգիծական բանաստեղծություններ), Երևան, 1988 ՏՊ-10000։
Ամպեր-ամպեր (մանկական խաղեր և բանաստեղծություններ), Երևան, 1987 ՏՊ-10000։
Կրակե խարազան (առակներ), Երևան, 1996 ՏՊ-3000։


== Աղբյուրներ ==
Անսբախ (այլ կիրառումներ)

Անսբախ, կարող է վերաբերել՝

Անսբախ - քաղաք Գերմանիայում, Բավարիա երկրամասում
Անսբախ - շրջան է Գերմանիայում։ Շրջանի կենտրոնն է Անսբախ քաղաքը
Պոլաբներ

Պոլաբներ, պոլաբացիներ, պոլաբյան սլավոններ, արևմտասլավ ցեղերի խումբ։ Մեր թվարկությոինից առաջ 1-ին հազարամյակի վերջին մեր թվարկությունից 2-րդ հազարամյակի սկզբին բնակվել են արմում՝ Լաբա (էլբա) գետի ու նրա Սալա (Զաալե) վտակի, արլում՝ Օդրա (Օդեր) գետի, հովում՝ Հանքային լեռների և հոսում՝ Բալթիկ ծովի միջե ընկած տարածքում։ Միավորվել են ցեղային 3 միության մեջ լուժիկյան սերբեր, լյուտիչներ (վելետներ) և բոդրիչներ (օբոդրիտներ)։ Պոլաբները հիմնականում զբաղվել են հողագործությամբ և անասնապահությամբ, արհեստներով, առևտրով։ Սկսած 5 դարի գերմանական ֆեոդալները պարբերաբար հարձակվել են Պոլաբներիի վրա՝ սկզբում ավարարության, իսկ հետո ռազմական մարզեր հիմնելու ճանապարհով զավթել նրանց հողերը։ Կաթոլիկ քարոզիչները բռնությամբ տարածել են քրիստոնեություն և գանձել հարկեր։ 5 դարի գերմանական ֆեոդալներին հաջողվել է իրենց ենթարկել Պոլիբներին, սակայն ապստամբությունների 983 1002 հետևանքով նրանց մեծ մասը, բացի լուժիկյան սերբերից, անկախացել է։ Բայց 1150-60ական թվականներին, օգտվելով պոլաբյան իշխանությունների մասնատվածությունից, գերմանական ֆեոդալները զավթել են Պոլինների վերջին ազատ հողերը։ Պոլիբների մեծ մասը գերմանացվել է, որոշ մասը՝ ոչնչացվել Այնուամենայնիվ լուժիկները պահպանել են իրենց էթնիկական և մշակութային ինքնուրույնությունը։
Բովե

Բովե (ֆր.՝ Beauvais, պիկարդ.՝  Bieuvais, լատ.՝ Bellovacum, Bratuspantium, Caesaromagus boh-VAY, ֆրանսերեն:  ( )), քաղաք Ֆրանսիայի հյուսիսային մասում՝ Օ դը Ֆրանս մարզում, որի կազմի մեջ մտնող Ուազ դեպարտամենտի վարչական կենտրոնն է։ Ընկած է երկրի մայրաքաղաք Փարիզից 78 կիլոմետր դեպի հյուսիս, մերձակա խոշոր բնակավայրից՝ Ամյեն քաղաքից 62 կիլոմետր դեպի հարավ-արևմուտք, Թերեն և Ավելոն գետերի միախառնման վայրի մերձակայքում։ Այստեղ է գտնվում ֆրանսիական գոթիկայի նշանավոր հուշարձաններից մեկը՝ Սուրբ Պետրոսի տաճարը, որի կամարը ամենաբարձրն է աշխարհի ճարտարապետական այդ ոճի կառույցների մեջ եղածներից (կամարի բարձրությունը 48,5 մետր է)։
2011 թվականի տվյալներով քաղաքի բնակչության թվաքանակը եղել է 54 189։


== Ժողովրդագրություն ==
Բնակչության թվաքանակի փոփոխությունները.


== Տնտեսություն ==
Քաղաքում գործող խոշոր ձեռնարկություններից են՝

ինքնատիպ գոբելեններ արտադրող գորգագործական ֆաբրիկան (գործում է՝ սկսած 17-րդ դարի վերջերից)
ամերիկյան Massey-Ferguson ապրանքնիշով տրակտորներ արտադրող գործարանը
չինական BYD Auto մակնիշի ավտոբուսներ թողարկող գործարանը
սպունգի արտադրության Spontex SNC գործարանը
խոզանակների La Brosse et Dupont գործարանը
պաղպաղակ ու սորբետներ թողարկող Findus ֆաբրիկան
օծանելիքի ու կոսմետիկայի Givenchy ֆաբրիկան


== Անվանի անձինք ==
Բովեում ծնված նշանավոր մարդկանցից են ֆրանսիացի մաթեմատիկոս Անրի Լեբեգը, նորաձևության դիզայներ Յուբեր դը Ժիվանշին։


== Կլիմա ==


== Քույր քաղաքներ ==
Բովեն բարեկամական ու գործընկերային սերտ կապեր է հաստատել հետևյալ քաղաքների հետ.

 Անգլիա, Մեյդստոն
 Գերմանիա, Վիտտեն
 Լեհաստան, Տչև
 Պորտուգալիա, Սետուբալ
 Ռումինիա, Դեժ


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Գրականություն ==
Charles Delettre, Histoire du diocèse de Beauvais, depuis son établissement, Volume 2, Harvard Library


== Արտաքին հղումներ ==
Unofficial website
blog46, BIJ & EPM (open cybercafé)
"Diocese of Beauvais"—Catholic Encyclopedia
Coin Hoard Article
AGE LaSalle-Beauvais Archived 15 October 2017 at the Wayback Machine.
Официальный сайт мэрии Бове(ֆր.)
Сайт L’Observateur de Beauvais(ֆր.)
AGE LaSalle-BeauvaisArchived 2017-10-15 at the Wayback Machine.
Google Earth view of Beauvais Cathedral from south
Google Earth view of (truncated) west end of Beauvais Cathedral and Basse Oeuvre
Սպառողների իրավունքների պաշտպանության միջազգային օր

Սպառողների իրավունքների օր (Սպառողների իրավունքների պաշտպանության միջազգային օր, Սպառողների իրավունքների միջազգային օր) (անգլ.՝ World Consumer Rights Day), ամենամյա տոն, որը նշվում է մարտի 15-ին։ Առաջին անգամ նշվել է 1983 թվականին։


== Սպառողների իրավունքների օրն աշխարհում ==

Սպառողների իրավունքների օրը հարմարեցված է 1962 թվականին ԱՄՆ Կոնգրեսում տեղի ունեցած Ջոն Քենեդու ելույթի օրվան։
Ամենաբարձր մակարդակով սահմանվել է սպառող հասկացությունը։ Ջոն Քենեդին սպառողների չորս հիմնարար իրավունք է առանձնացրել.

տեղեկացված լինելու իրավունք,
անվտանգության իրավունք,
ընտրության իրավունք,
լսելի լինելու իրավունք։Ավելի ուշ նրանք բազմաթիվ երկրներում հիմք են դրել սպառողների իրավունքների պաշտպանության մասին օրենքը, այդ թվում՝ Հայաստանում։
1960 թվականին հիմնադրվել է «Consumers International (CI)» շահույթ չհետապնդող ընկերությունը՝ Սպառողների համաշխարհային կազմակերպությունը։ Կազմակերպությունն աշխատում է ավելի քան 50 տարի։ Միավորում է ավելի քան յոթանասուն զարգացած ժողովրդավարական պետություններից սպառողների իրավունքների պաշտպանության շուրջ երկու հարյուր հասարակական և պետական կազմակերպություն։
«Consumers International»-ի սկզբունքներն են.

տեղեկացված լինելու իրավունք,
անվտանգության իրավունք,
ընտրության իրավունք,
լսելի լինելու իրավունք,
վնասը փոխհատուցելու իրավունք,
առողջ շրջակա միջավայր ունենալու իրավունք
սպառողական կրթության իրավունք,
հիմնական պահանջմունքների բավարարման իրավունք։«Consumers International»-ը պաշտպանում է սպառողների իրավունքները ՅՈՒՆԵՍԿՕ-ում և ՄԱԿ-ում, տրամադրում կրթական և իրավական օգնություն։
1985 թվականի ապրիլի 9-ին ՄԱԿ-ի Գլխավոր ասամբլեան ամրագրել է սպառողների իրավունքների պաշտպանության ուղեցույցները։ Այսուհետ սպառողների իրավունքները իրավաբանորեն ճանաչված են։


== Տես նաև ==
Սպառողների իրավունքների պաշտպանություն
Սպառող


== Ծանոթագրություններ ==


== Արտաքին հղումներ ==
Տոնացույց
Մարտի 15` սպառողների իրավունքների պաշտպանության միջազգային օր
Օրիոլ (Բուշ դյու Ռոնի գավառ)

Օրիոլ (ֆր.՝ Auriol), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում:
Բնակչությունը 2010 թվականի դրությամբ կազմում է 11764 մարդ, բնակչության խտությունը` 263.53 մարդ/կմ²: Բնակավայրը զբաղեցնում է 44.64 կմ² տարածք:


== Աշխարհագրություն ==
Գտնվում է Փարիզ քաղաքից 660 կմ հարավ-արևելք, Մարսել քաղաքից` 23 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 7945 աշխատունակ (15-64 տարեկան)  բնակիչ, որոնցից ակտիվ էին 5742-ը, իսկ ոչ ակտիվները` 2203: Ակտիվության ցուցանիշը կազմում է 72,3 %: 5742 աշխատունակ մարդկանցից աշխատել է 5124 անձ (2694 տղամարդ և 2430 կին): Գործազուրկ են եղել 618 անձ (312 տղամարդ և 306 կին): 2203 անաշխատունակներից 813-ը եղել են աշակերտներ կամ ուսանողներ, 643-ը` թոշակառուներ, իսկ 747-ը չեն աշխատել տարբեր պատճառներով:


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մայակի (գյուղ, Լուցկի շրջան)

Անվան այլ կիրառումների համար տե՛ս՝ ՄայակիՄայակի (ուկրաիներեն՝ Маяки), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1964 թվականին։
2001 թվականի տվյալներով Մայակի գյուղում բնակվում էր 2 168 մարդ։ Բնակավայրը զբաղեցնում է 2,44 կմ² տարածք։ Բնակչության խտությունը կազմում էր 888,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդալուզյան սոուս

Անդալուզյան սոուս (ֆր.՝ Sauce andalouse), բելգիական սոուս, որը բաղկացած է մայոնեզից, Տոմատի մածուկից և քաղցր պղպեղից (օրինակ` պիմիենտոս կամ բուլղարական պղպեղ) ։ Սովորաբար մատուցում են բելգիական կարտոֆիլի ֆրիյով։ Այն նկարագրել է նշանավոր խոհարարական քննադատ Օգյուստ Էսկոֆյեն 1903 թվականին։
Որոշ դեղատոմսերում մայոնեզի հետ միասին օգտագործվում է վելուտե կամ էսպանյոլ  սոուսը։ Տոմատի մածուկի հետ միասին և՛ օգտագործվում է շոգեխաշված լոլիկներ։ Այլ բաղադրամասերից են կոնյակը կամ խերեսը, պապրիկան, զեյթունը, ձիթայուղը, լիմոնի հյութը, խնկածաղիկը և կորթինը։
Չնայած անվանը, նրա ծագումը ոչ մի կապ չունի իսպանական ռեգիոնի` Անդալուզիայի հետ։
Սուպերմարկետներում պատրաստի տեսքով վաճառում են։


== Ծանոթագրություններ ==
Հյուսիսային Ռասյա

Հյուսիսային Ռասյա (ռուս.՝ Северная Расья), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մադժա գետի աջ ափին՝ 36 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018440
Կոդը ըստ հիդրոլոգիական հետազոտության (ՌԴ) — 103001844
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կոզե (գյուղ, Վելիժսկի շրջան)

Կոզե (ռուս.՝ Козье), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սևանի գործադիր մեխանիզմների գործարան

Սևանի գործադիր մեխանիզմների գործարան խորհրդային շրջանի սարքաշինական ձեռնարկություն Սևան քաղաքում։ 
Հիմնադրվել է 1958 թվականին։ Զանգվածային արտադրությունը սկսել է 1959 թվականիցից։ Մասնագիտացված է եղել գործադիր մեխանիզմների, տեխնոլոգիական գործընթացների ավտոմատ կարգավորման ու ղեկավարման սարքերի արտադրության մեջ։ Ըստ Հայկական սովետական հանրագիտարանի, 1975 թվականին համախառն արտադրանքը 1959 թվականի դիմաց ավելացել է 215 անգամ։ Արտադրանքը կիրառվել է մեքենաշինական, քիմիական ու նավթաքիմիական, մետալուրգիական ձեռնարկություններում, գյուղատնտեսության մեջ։ Առաքվել է նաև արտասահմանյան 26 երկիր։ Հագեցված է եղել ունիվերսալ սարքավորումներով։
Սառիա դե Տեր

Սառիա դե Տեր (իսպ.՝ Sarriá de Ter, բասկ.՝ Sarria de Ter, կատ.՝ Sarrià de Ter), մունիցիպալիտետ Իսպանիայում, գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ժիրոնես շրջանում։ Տարածքը կազմում է 4,2 կմ²։ Բնակչությունը՝ 4596 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2012-06-20 at the Wayback Machine.
Información de la Generalitat de Catalunya(չաշխատող հղում)
Datos estadísticos
Բեուրա-Կարդեցա

Բեուրա-Կարդեցա  (իտալերեն՝ Beura-Cardezza), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 1392 մարդ (2008 թվականի տվյալներով)։ Բնակչության խտությունը՝ 50 մարդ/կմ²։ Տարածքը՝ 28 կմ²։ Փոստային ինդեքս՝ 28040։ Հեռախոսային կոդ՝+39 0324։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0324 36101
Էլեկտրոնային փոստ՝ municipio@comune.beuracardezza.vb.it
Պաշտոնական կայք՝ http://www.comune.beuracardezza.vb.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ժողովածու (1299)

Ժողովածու (1299), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1299 թվի տակ։ Ձեռագիրը գրվել է 1620 թվականին/թվականներին Եղիա սարկավագ գրիչի կողմից, [ենթադրաբար] Համիթում։ Ստացողը եղել է Բարսեղ Հութաղեցին։ Գրված է թղթի վրա, որը ունի 19.04X13.04 չափս։ Ձեռագիրը կազմված է 273 թերթից։ Գրված է երկսյուն, միասյուն, բոլորգրով, նոտրգրով։ Ունի կիսախորան և լուսանցազարդ մանրանկարներ։ Պահպանակը ունի 2 էջ, գրված է՝ մագաղաթի վրա՝ բոլորագիծ երկաթագրով, Աւետարան։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ 190բ (1620 թվական), ստացողի՝ 190բ, նորոգողի՝ 272ա (1624 թվական), հետագայի՝ 261ա (17-րդ դար)։


== Բովանդակություն ==
Գր. Տաթևացւոյ Մեկնութիւնք Մատթէի, Առակաց, Երդոց երգոյն։
Գովք պլպուլի (հայատառ թուրքերեն)։
Դեղադիր։


== Ծանոթագրություններ ==
Լեոպոլդ Հոֆման

Լեոպոլդ Հոֆման (գերմ.՝ Leopold Hofmann, օգոստոսի 14, 1738(1738-08-14) կամ օգոստոսի 14, 1733(1733-08-14), Վիեննա, Հաբսբուրգի միապետություն - մարտի 17, 1793(1793-03-17), Վիեննա, Հաբսբուրգի միապետություն), ավստրիացի կոմպոզիտոր և դիրիժոր։


== Կենսագրություն ==
Լեոպոլդ Հոֆմանը յոթ տարեկանից երգել է պալատական  երգչախմբում, այնուհետև Գեորգ Քրիստոֆ Վագենսեյլի մոտ սովորել է ստեղնաշարային գործիքներ և կոմպոզիցիա։ Ծառայել է որպես խմբավար և նվագախմբի ղեկավար Վիեննայի Սուրբ Միքայել և Սուրբ Պետրոս տաճարներում, 1763 թվականից՝ պալատական մատուռի երգեհոնահար, 1769 թվականի դեկտեմբերի 30-ից՝ պալատական երաժշտության ուսուցիչ՝ 30 ֆլորին աշխատավարձով։
1772 թվականին նա ստանձնել է իր կյանքի գործունեության գլխավոր պաշտոնը՝ Սուրբ Ստեփանոսի մայր տաճարի երաժշտական ղեկավարը, որում մնացել է մինչև իր կյանքի վերջը։ Իր մահից որոշ ժամանակ առաջ արդեն հիվանդ Հոֆմանի օգնականի պաշտոնը ստանձնել է Վոլֆգանգ Ամադեուս Մոցարտը, որը հույս է ունեցել հետագայում փոխարինի Հոֆմանին, սակայն մահացել է իր ղեկավարից առաջ։ Մոցարտի մահից հետո այդ պաշտոնը զբաղեցրել է ավստրիացի կոմպոզիտոր, երգեհոնահար Յոհան Ալբրեխտսբերգերը։


== Աշխատություններ ==
Հոֆմանի կոմպոզիտորական ժառանգությունը ներառում է մոտ 45 սիմֆոնիա,  60 կոնցերտ կլավեսինի, ֆլեյտայի, հոբոյի, ջութակի, թավջութակի և նվագախմբի համար, եկեղեցական երաժշտություն, ինչպես նաև կամերային երաժշտություն՝ քառյակներ, տրիոներ, կլավիերային սոնատներ։ Ֆլեյտայի և նվագախմբի համար Հոֆմանի ամենահայտնի կոնցերտը երկար տարիներ սխալմամբ վերագրվել է ավստրիացի մեծ երգահան Յոզեֆ Հայդնին։ Հոֆմանի բազմաթիվ նվագախմբային ստեղծագործություններից որոշները ձայնագրվել են վերջին ժամանակներս։


== Գրականություն ==
Constantin von Wurzbach. Hoffmann, Leopold // Biographisches Lexikon des Kaiserthums Oesterreich. — Wien: Verlag L. C. Zamarski, 1856—1891. — Т. 9. — С. 160—161.


== Ծանոթագրություններ ==


== Արտաքին հղումներ ==
HOASM bio
Bio and list of works at the Michael Haydn Site
Biography and Naxos discography
Editions by Leopold Hofmann at Artaria Editions
Վիլիս Մկրտչյան

Վիլիս Անդրանիկի Մկրտչյան (ապրիլի 1, 1937(1937-04-01), Արտիմետ, Վաղարշապատի շրջան, Հայկական ԽՍՀ, ԽՍՀՄ - հուլիսի 6, 2020(2020-07-06), Երևան, Հայաստան), հայ իմունաբան։ Բժշկական գիտությունների դոկտոր (1985), պրոֆեսոր (1986):


== Կենսագրություն ==
Վիլիս Մկրտչյանը ծնվել է 1937 թվականին Արմավիրի մարզի Աթարբեկյան (այժմ` Արտիմետ) գյուղում։ 1961 թվականին ավարտել է Երևանի բժշկական ինստիտուտը։ 1976 թվականից Սրտաբանության գիտահետազոտական ինստիտուտի իմունաբանության լաբորատորիայի վարիչ, 1988-2004 թվականներին` փոխտնօրեն, 1992 թվականից, միաժամանակ` Երևանի պետական բժշկական համալսարանի պրոֆեսոր։
Աշխատանքները վերաբերում են տարբեր հիվանդությունների ժամանակ իմունային տեղաշարժերի, բուժման իմունակարգավորիչ եղանակների մշակման հարցերին։ Առաջարկել է սրտի իշեմիկ հիվանդության, ռևմատիզմի, մարսողական, ներզատական, վերարտադրողական համակարգերի որոշ հիվանդությունների բուժման նոր եղանակներ։


== Անդամակցություն ==
ՀՀ սրտաբանների ընկերակցության անդամ, (1972)
ՀՀ իմունաբանների ընկերակցության անդամ, (1982)
Սրտաբանների եվրոպական ընկերակցության անդամ, (1996)
ԱՊՀ երկրների ալերգաբանների և իմունաբանների միության անդամ, (1997)


== Պարգևներ, մրցանակներ ==
Երևանի քաղաքապետի ոսկե մեդալ


== Ծանոթագրություններ ==
Աստերոիդների ցանկ (300801-300900)

Աստերոիդների ցանկ (300701-300800)  • Աստերոիդների ցանկ  • Աստերոիդների ցանկ (300901-301000)
 Աստերոիդների ցանկ (300701-300800)  • Աստերոիդների ցանկ  • Աստերոիդների ցանկ (300901-301000)
Հին Կաստիլիա

Հին Կատիլիա (իսպ.՝ Castilla la Vieja), պատմական մարզ Իսպանիայում, մեծ մասամբ՝ Կաստիլյան սարահարթում (Մեսետայում)։ Ընդգրկում է Սանտանդեր, Պալենսիա, Բուրգոս, Լոզրոնիո, Վալյադոլիդ, Սորիա, Սեգովիա, Ավիլա նահանգները։ Տարածությունը 66, 1 հզ. կմ2 է, բն. 2, 2 միլիոն (1971)։ Գլխավոր քաղաքը՝ Բուրգոս։ Հին Կաստիլիան ագրարային-ինդուստրիալ մարզ է։ Տիրապետում է խոշոր հողատիրությունը, մանր հողատիրությանը։ Զբաղվում են հացահատիկի, շաքարի ճակնդեղի մշակությամբ, խաղողագործությամբ, գինեգործությամբ, ոչխարաբուծությամբ և կաթնամսատու անասնապահությամբ։ Արդյունահանում են երկաթի և ցինկի հանքաքար, նավթ, քարածուխ։ Մշակող արդյունաբերության ճյուղերից են մետալուրգիան, մեքենաշինությունը, մետաղամշա կությունը, սննդի և քիմիական արդյունաբերությունը։ 1971-ին արտադրվել է 3, 5 միլիարդ կվտ․ժ էլեկտրաէներգիա։ Ծովային նա վահանգիստը Սանտանդերն է։
Telefon, Telefon

«Telefon, Telefon» (Հեռախոս, Հեռախոս), գերմանացի երգչուհի Մարգոտ Հիլսշերի երգն է։ Մարգոտ Հիլսշերն այդ երգով ներկայացրել է Գերմանիան Եվրատեսիլ 1957 երգի մրցույթում։ Երգի հեղինակներն են Ֆրիդրիխ Մայերը և Ռալֆ Մարիա Զիգելը։ Երգը մրցույթի եզրափակչում զբաղեցրել է 4-րդ հորիզոնականը 8 միավորով։
Վարդ Բդոյան

Վարդ Հարությունի Բդոյան (մարտի 4, 1910(1910-03-04), Փոքր Խանչալի, Վրաստան - փետրվարի 19, 1986(1986-02-19)), հայ ազգագրագետ-բանահավաք։ Պատմական գիտությունների դոկտոր։


== Կենսագրություն ==
Վարդ Բդոյանը ծնվել է 1910 թվականի մարտի 4-ին, Ջավախքի Փոքր Խանչալի գյուղում (այժմ` Վրաստանի Սամցխե-Ջավախք նահանգի Նինոծմինդայի շրջան)։ Ազգագրագետ-բանահավաքը 1959-1986 թթ. եղել է ՀՍՍՀ ԳԱ Հնագիտության և ազգագրության ինստիտուտի ավագ գիտաշխատող։ Հավաքել և հրատարակել է հայ ազգագրությանն ու բանահյուսությանը վերաբերող արժեքավոր բազմաթիվ նյութեր։ Առանձին գրքերով լույս են տեսել «Հայ ժողովրդական խաղեր» (3 հատորով. 1963-1983 թթ.),  «Երկրագործական մշակույթը Հայաստանում» (1972 թ.), «Ջավախքի հայոց ազգագրությունը և ժողովրդական բանարվեստը» աշխատությունները և «Հայ ազգագրություն» (1974 թ.) ուսումնական ձեռնարկը։ Պատմական գիտությունների դոկտոր է 1970 թվականից։ Հեղինակ է բազմաթիվ գիտական հոդվածների։


== Գործունեություն ==
Պատմական գիտությունների դոկտոր։ 1959 թվականից ՀՍՍՀ ԳԱԱ Հնագիտության և ազգագրության ինստիտուտի ավագ գիտաշխատող է։ Հավաքել և հրատարակել է հայ ազգագրությանն ու բանահյուսությանը վերաբերող նյութեր։ Առանձին գրքերով լույս են տեսել Բդոյանի «Հայ ժողովրդական խաղեր»-ի առաջին հատորը (1963 թ.), «Երկրագործական մշակույթը Հայաստանում» (1972 թ.) մենագրությունը և «Հայ ազգագրություն» (1974 թ.) համալսարանական ձեռնարկը։


== Ծանոթագրություններ ==
Պյառնու-Յաագուպի

Պյառնու-Յաագուպի (էստ․՝ Pärnu-Jaagupi), քաղաքատիպ ավան Էստոնիայի Պյարնումաա նահանգի Հալինգա շրջանում։
2011 թվականի տվյալներով քաղաքատիպ ավանում բնակվում էր 1195 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Յուրի Կարյակին

Յուրի Ֆեոդորովիչ Կարյակին (ռուս.՝ Ю́рий Фёдорович Каря́кин, 22 հուլիսի, 1930, Պերմ, ՌՍՖՍՀ, ԽՍՀՄ – 18 նոյեմբերի, 2011, Մոսկվա, Ռուսաստանի Դաշնություն), ռուս գրականագետ, գրող, հրապարակախոս, հասարակական գործիչ։ Ֆեոդոր Դոստոևսկու ստեղծագործությանը նվիրված բազմաթիվ աշխատությունների հեղինակ։


== Կենսագրություն ==
Յուրի Կարյակինը ծնվել է 1930 թվականի հուլիսի 22-ին Ռուսաստանի Պերմ քաղաքում։ Սովորել է Մոսկվայի Մ. Լոմոնոսովի անվան պետական համալսարանի փիլիսոփայության ֆակուլտետում։ 1961 թվականին դարձել է Կոմունիստական կուսակցության անդամ։ Աշխատել է «Проблемы мира и социализма» ամսագրում։
Անդրեյ Պլատոնովի հիշատակին նվիրված երեկոյի ընթացքում ունեցած հակաստալինյան ելույթի պատճառով 1968 թվականին Յուրի Կարյակինը Կոմունիստական կուսակցության Մոսկվայի քաղկոմի կողմից հեռակա կարգով հեռացվել է կուսակցությունից։
1989 թվականին Յուրի Կարյակինն ընտրվել է ԽՍՀՄ ժողովրդական պատգամավոր, անդամակցել է Միջտարածաշրջանային պատգամավորական խմբին, որը եղել է ԽՍՀՄ առաջին լեգալ ընդդիմադիր խորհրդարանական խմբավորումը։ Յուրի Կարյակինը մասնակցել է «Мемориал» կազմակերպության ստեղծմանը։
Յուրի Կարյակինն է հեղինակել «Ռուսաստան, դու գժվել ես» (ռուս.՝ «Россия, ты одурела!») և «Փոցխին կանգնելը մեր ազգային մարզաձևն է» (ռուս.՝ «Наступать на грабли — наш национальный спорт») հայտնի արտահայտությունները։
1993 թվականին ստորագրել է «42-ի նամակը» (ռուս.՝ «Письмо 42-х»)։
Յուրի Կարյակինը մահացել է երկարատև ծանր հիվանդությունից հետո՝ 2011 թվականի նոյեմբերի 18-ին, Մոսկվայում։ Թաղվել է նոյեմբերի 22-ին Պերեդելկինոյի գերեզմանատանը։


== Պարգևներ ==
Պատվո շքանշան (2000) – հայրենական մշակույթի զարգացման գործում ունեցած մեծ ներդրման համար,
Մեդալ «Ազատ Ռուսաստանի պաշտպանին» (1993)։


== Մատենագրություն ==
Карякин Ю. Ф. и Плимак Е. Г. Мистер Кон исследует «русский дух». — М.։ Соцэкгиз, 1961.
Карякин Ю. Ф. и Плимак Е. Г. Запретная мысль обретает свободу. — М.։ Наука, 1966. — 304 с., 5 500 экз.
Карякин Ю. Ф. Перечитывая Достоевского. — М.։ Новости, 1971. — 248 с.
Карякин Ю. Ф. Самообман Раскольникова (Роман Ф. М. Достоевского «Преступление и наказание»). — М.։ Художественная литература, 1976. — 158 с.
Карякин Ю. Ф. Достоевский. Очерки. — М.։ Правда, 1984. — 48 с., 94 000 экз.
Карякин Ю. Ф. Достоевский и канун XXI века. — М.։ Советский писатель, 1989. — 656 с., 45 000 экз.
Карякин Ю. Ф. Перемена убеждений (От ослепления к прозрению). — М.։ Радуга, 2007. — 416 с.
Карякин Ю. Ф. Пушкин. От лицея до …Второй речки. — М.։ Радуга, 2009.
Карякин Ю. Ф. Достоевский и Апокалипсис. — М.։ Фолио, 2009. — 704 с.
Карякин Ю. Ф. Бес смертный. Приход и изгнание. — М.։ Новая газета, 2011.
Карякин Ю. Ф. Не опоздать!։ Беседы. Интервью. Публицистика разных лет / Сост. И. Н. — рина. — СПб.։ Издательство Ивана Лимбаха, 2012. — 464 с., 1000 экз., ISBN 978-5-89059-176-0
Зорина И. Н. Жажда дружбы. Карякин о друзьях и друзья о Карякине. — М.։ Радуга, 2010. — 416 с.


== Ծանոթագրություններ ==


== Արտաքին հղումներ ==
Պաշտոնական կայք
Карякин Юрий Фёдорович на Биография.ру
Новая книга Юрия Карякина «Перемена убеждений» (Эфир «Эхо Москвы»), 10 февраля 2008
Կոչաբրովո

Կոչաբրովո (ռուս.՝ Кочаброво), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հոսթայան

Անվան այլ կիրառումների համար տե՛ս՝ Հոսթայան (այլ կիրառումներ)Հոսթայան, գյուղ Արևմտյան Հայաստանում, Վանի վիլայեթի Նորդուզի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Տոտիա Միրելես

Մարիա Էլվիրա Միրելես (պորտ.՝ Maria Elvira Meireles, հոկտեմբերի 11, 1958(1958-10-11), Կույաբա, Բրազիլիա), բրազիլացի դերասանուհի։


== Կարիերա ==
Նա իր կարիերան սկսեց որպես պարուհի, իսկ հետո Կլաուդիա Ռայայի հետ երգում էր տարբեր փաբերում, այնուհետև 1990 թվականին նա աշխատանքի անցավ Ռեդե Գլոբոյում, 2000 թվականին նկարահանվեց Կլոն (հեռուստասերիալ)ում, որտեղ մարմնավորեց Լաուրինդայի դերը, 2009 թվականին Հնդկաստանի ճանապարհներ (հեռուստասերիալ)ում, մարմնավորեց բժշկուհի Աիդայի դերը, 2011 թվականին նկարահանվեց Գեղեցկության գինը սերիալում որտեղ մարմնավորեց Հիպի Զամբեզեյին, 2013 թվականին Խիզախ Կինը սերիալում մարմնավորեց Վանդայի դերը։


== Անձնական կյանքը ==
Նա ամուսնացել է 21 տարեկանում բժիշկ Խայմե Ռաբակոյի հետ, սակայն նրանք ապրում են իրարից հեռու և ոչ մի տան մեջ, քանի որ Տոտիան համարում է, որ նրանք այդպես ավելի երջանիկ կլինեն, չունեն երեխաներ՝ որովհետև Տոտիան ասում է, որ նա երբեք չի կարողանա մայր լինել, նա ունի 19 թոռներ և մեկ որդի, իհարկե այդ տղայի և թոռների հետ նա ոչ մի արյունակցական կապ չունի, պարզապես այդ տղային համարում է իր տղան, իսկ թոռներին իր թոռը։


== Ծանոթագրություններ ==
Նեչաևո (գյուղ, Կորսակովսկի շրջան)

Նեչաևո (ռուս.՝ Нечаево), գյուղ Ռուսաստանի Օրյոլի մարզի Կորսակովսկի շրջանի կազմում։
Բնակչությունը վերջին գրանցված տվյալներով կազմում էր 500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յալչըն Քյուչյուք

Յալչըն Քյուչյուք (թուրքերեն՝ Yalçın Küçük, հուլիսի 1, 1938(1938-07-01), Ալեքսանդրետտա), թուրք գրող, տնտեսագետ, փիլիսոփա և մարքսիստական բնույթի պատմաբան։ Օսմանյան կայսրության ուշ շրջանի պատմության մասնագետը հայտնի է նաև «Արդարություն և զարգացում» կուսակցության քննադատությամբ։ Ներգրավվել է «Էրգենեկոն»-ի գործում։


== Կենսագրություն ==
Ծնվել է Իսքենդերունում, նրա հայրը թուրք էր, իսկ մայրը՝ կովկասցի։ Ավարտել է Կաբաթաշի վարժարանը, այնուհետև ընդունվել` Անկարայի համալսարան։ 1960 թվականին ավարտել է։
Աշխատել է պետական պլանավորման կազմակերպությունում։ 1966 թվականից՝ մերձավորարևելյան տեխնիկական համալսարանում։ 1971 թվականի պետական հեղաշրջումից հետո հեռացվել է։ Մինչ այդ տպագրվել է «Yön», «Emek» և «Ant» պարբերականներում, կոչ է արել «Սոցիալիստական հեղափոխությանը» Թուրքիայում և «Սոցիալիստական կառավարության» հաստատմանը, քննադատել է «Ազգային-դեմոկրատական հեղափոխության» ռազմավարությունը (թուրքերեն՝ Milli Demokratik Devrim):
1973 թվականին ստացել է Պոլաթլայի հրետանային դպրոցի պահեստազորի սպայի պաշտոնը։ Այնուհետև վարել է տնտեսական խորագիր «Cumhuriyet» թերթում և «Anka News Agency» պարբերականում։
Դրանից հետո զբաղեցրել է «Yürüyüş»-ի գլխավոր խմբագրի պաշտոնը, մասնակցել է Թուրքիայի Աշխատավորական կուսակցության գործունեությանը։ 1978 թվականին հեռացվել է, մեկ տարի անց դարձել «Սոցիալիզմի իշխանություն» ամսագրի ստեղծողներից մեկը (թուրքերեն՝ Sosyalist İktidar):
1979 թվականից դասավանդել է Անկարայի համալսարանում, սակայն աշխատանքից ազատվել է 1980 թվականի հեղաշրջումից հետո։ Այնուհետև դասավանդել է Գազի համալսարանում, սակայն 1987 թվականին ազատվել է։
Աշխատանքից ազատվելուց հետո գրել է «Toplumsal Kurtuluş» և «Hep Ileri» պարբերականների համար։ 1993 թվականին հարցազրույց է վերցրել Քրդական բանվորական կուսակցության առաջնորդ Աբդուլլահ Օջալանից։ Դրանից հետո հրապարակվել են լուսանկարներ, 
որոնցում Օջալանը Քյուչյուքի հետ շրջագայություն է կազմակերպում ճամբարով, ինչպես նաև ճաշում նրա հետ։
1990-ականներին այդ լուսանկարները տպագրվել են Քյուչյուքի գրքերում, ինչպես նաև նրա կողմից խմբագրվող ամսագրերում։ Հարցազրույցի և լուսանկարների հրապարակումից հետո իրեն պատուհասած քննադատությանն ի պատասխան՝ Քյուչյուքը հայտարարել է, որ այդ լուսանկարները գաղտնիք չեն, ինչպես նաև ամոթի պատճառ, իսկ Օջալանի հետ շփումները կապված են նրա հետ, որ նա, որպես քաղաքագետ, ընդամենը վերլուծել է Թուրքիայի Հանրապետության դեմ ամենահզոր, իր կարծիքով, ապստամբությունը։ Քրդական քաղաքական կազմակերպությունները հայտարարել են, որ Օջալանի հետ շփումների ընթացքում Քյուչյուքը «քեմալացրել է» Օջալանին՝ նրան համոզելով հրաժարվել անջատողական գաղափարներից։
1993 թվականին, ի նշան Թուրքիայի նախագահ Սուլեյման Դեմիրելի բողոքի, արտագաղթել է Ֆրանսիա, սակայն 1997 թվականին հերթական ռազմական հեղաշրջումից հետո վերադարձել է։ Վերադառնալուց հետո մեղադրվել է Օջալանի հետ հարցազրույցի ընթացքում անջատողականություն քարոզելու մեջ և դատապարտվել երկու տարվա ազատազրկման։ Դրանից հետո կարճ ժամանակ անց «Sky Türk»-ում վարել է «Մատիտներ և սրերը» (թուրքերեն՝ Kalemler ve Kılıçlar), սակայն այն շուտով փակվել է կառավարության և գլխավոր շտաբի նախկին պետ Յաշար Բյույուկանիտի պահանջով։
2009 թվականին ներգրավվել է Էրգենեկոն կազմակերպության գործում։ Գտնվել է անազատության մեջ 682 օր, ազատ է արձակվել 2012 թվականի դեկտեմբերին։


== Ծանոթագրություններ ==
Կոմս (ցուցահանդես)

«Կոմս» (ռուս.՝ «Граф»), Լեոնիդ Ստուկանովի անհատական ցուցահանդեսը, որ բացվել է 2017 թվականի օգոստոսի 26-ին Դոնի Ռոստովի ZHDANOV պատկերասրահում։


== Նախագծի մասին ==
«Կոմսը» տագանրոգցի նկարիչ և մանկավարժ Լեոնիդ Ստուկանովի (1947-1998) հինգերորդ անհատական ցուցահանդեսն է։ Ցուցահանդեսում ներկայացվել են գեղանկարներ և գրաֆիկաներ։ Աշխատանքների մեծ մասը հանրային ցուցասրահում հայտնվել է առաջին անգամ։
Ցուցահանդեսի կուրատորները եղել են Ալեքսանդր Կիսլյակովը և Նատալյա Դուրիցկայան։
Լեոնիդ Ստուկանովի բոլոր 15 աշխատանքները, որ ներկայացվել են ցուցահանդեսում, եղել են մասնավոր հավաքածուներից։
Հանգամանքների բերումով՝ «Կոմս» ցուցահանդեսը բացումը գրեթե համընկել է Դոնի Ռոստովի 18+ թատրոնի «Կախարդական երկիր» ներկայացման (ռեժիսոր՝ Վսևոլոդ Լիսովսկի) պրեմիերայի հետ, որը բեմադրվել է Մաքսիմ Բելոզորի համանուն գրքի հիման վրա, որի հերոսներից մեկը եղել է Լեոնիդ Ստուկանով։


== Ներկայացված աշխատանքներ ==

		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
«Կոսմ» ցուցահանդեսի բացումը www.youtube.com կայքում
Հենրի VI (Անգլիայի թագավոր)

Հենրի VI (դեկտեմբերի 6, 1421, Վինձոր ամրոց, Անգլիայի թագավորություն - մայիսի 21, 1471, Լոնդոնի թաուեր, Լոնդոն, Անգլիայի թագավորություն), թագավոր 1422-1461-ին։ Լանքաստերների դինաստիայից։
Հենրի V-ի որդին։ Գահ է բարձրացել 9 ամսականում։ Խելապակաս լինելով՝ խաղալիք էր հաճախակի փոփոխվող խնամակալների ձեռքին։ 1461-ին Կարմիր և սպիտակ վարդերի պատերազմում թագավոր Էդուարդ IV Յորքը գահընկեց է արել նրան։ 1470-71-ին կարճատև վերագրավել է գահը։ Երկրորդ անգամ գահընկեց է արվել և սպանվել։


== Ծանոթագրություններ ==
Հայաստանում Ռուսաստանի դեսպանություն

Հայաստանում Ռուսաստանի դեսպանություն (ռուս.՝ Посольство России в Aрмении), Ռուսաստանի Դաշնության դիվանագիտական ներկայացուցչությունը Հայաստանում։
Հայաստանում Ռուսաստանի դեսպանությունը գտնվում է մայրաքաղաք Երևանի Կենտրոն վարչական շրջանում՝ Գրիգոր Լուսավորչի փողոցում։ Ներկայումս Հայաստանում Ռուսաստանի արտակարգ և լիազոր դեսպանի պաշտոնը զբաղեցնում է Սերգեյ Կոպիրկինը։
Գյումրիում գործում է նաև Հայաստանում Ռուսաստանի պատվո հյուպատոսություն։


== Ռուսաստանի մուտքի արտոնագիր ==
Հայաստանի քաղաքացիներից Ռուսաստանի այցելության համար մուտքի վիզա չի պահանջվում։


== Ծանոթագրություններ ==
Կարիմսկոե (քաղաքատիպ ավան, Կարիմսկի շրջան)

Կարիմսկոե (ռուս.՝ Карымское), քաղաքատիպ ավան Ռուսաստանի Անդրբայկալյան երկրամասի Կարիմսկի շրջանի կազմում։
Բնակչությունը 2010 թվականին գրանցված տվյալներով կազմում էր 12187 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արսեն Ճանյան

Արսեն Ճանյան (հունվարի 10, 1938(1938-01-10), Վագըֆ), հայ բանաստեղծ, Հայաստանի գրողների միության անդամ (1989)։


== Կենսագրություն ==
Արսեն Ճանյանը ծնվել է 1938 թվականի հունվարի 10-ին, Մուսալեռ գավառի Վագըֆ գյուղում (Թուրքիա)։ Նախնական կրթություն ստացել է տեղի վարժարանում, այնուհետև՝ Պոլսի Սկյուտարի դպրեվանքում։ Հաճախել է Պոլսի Մխիթարյան վարժարան։ Ավարտել է Ստամբուլի պետական համալսարանի բանասիրական ֆակուլտետի մանկավարժության և փիլիսոփայության բաժինը։ Ստամբուլի հայկական դպրոցներում դասավանդել է հայոց լեզվու և գրականություն։ Աշխատել է Պոլսի հայ մամուլում և հրատարակել մի քանի բանաստեղծական հատորներ։
1978 թվականին ընտանիքով տեղափոխվել է Հայաստան։ Երևանի պետական համալսարանի արևելագիտության ֆակուլտետում դասավանդել է թուրքական լեզու և գրականություն։ 2010 թվականին Երևանում լույս է տեսել Ճանյանի արձակ ստեղծագործությունների հատորյակը՝ «Ես գալիս եմ իմ պապի գրկից» խորագրով։
Ճանյանի միակ որդին՝ Կարեն Ճանյանը, զոհվել է Արցախյան ազատամարտի ժամանակ։ Որդու մասին հրատարակել է «Մտավորական մարտիկը»։


== Երկեր ==
Ես գալիս եմ իմ պապի գրկից, Երևան, 2010։
Աղբյուր, Երևան, 1980։
Միայն 1500 տող, Փարիզ, 1971։
Հողին հետ, Ստամբուլ, 1962։
Արևուն տակ, Ստամբուլ, 1962։


== Գրականություն ==
Սփիւռքահայ արդի գրականութիւն (խմբագրող և համադրող՝ Սեդա Ծաղիկեան-Տէմիրճեան), Միշիկըն, էջ 36։


== Ծանոթագրություններ ==
Կարպիս Կարագյան

Կարպիս Պողոսի Կարագյան (1908, հոկտեմբերի 20, գ. Պարտիզակ, Կ. Պոլսի մոտ - 1992, նոյեմբերի 26, Երևան), հայ տնտեսագետ, տնտեսագիտության թեկնածու, պրոֆեսոր, ՀԽՍՀ գիտության վաստակավոր գործիչ (1966):


== Կենսագրություն ==
1915 թվականի Մեծ եղեռնի ժամանակ Պարտիզակի բնակչությունը տեղահանվել է և ապաստան գտել Սիրիայում։ 1919 թվականին Կարպիս Կարագյանը վերադարձել է գյուղ, երկու տարի անց բնակություն հաստատել Կ. Պոլսում և տեղի հայկական դպրոցում ստացել միջնակարգ կրթություն։ 1925 թվականին տեղափոխվել է Խորհրդային Հայաստան, բնակություն հաստատել Երևանում։ 1926 թվականին աշխատանքի է անցել Երևանի փայտամշակման ֆաբրիկայում որպես հաշվետար, այնուհետև՝ ՀԽՍՀ աշխժողկոմատում՝ որպես հաշվապահ։ 1933 թվականին ավարտել է Լենինականի կոոպերատիվ-տնտեսագիտական ինստիտուտը և աշխատանքի անցել Հայկոոպում որպես տնտեսագետ, ապա՝ գլխավոր հաշվապահ։
1938 թվականից համատեղությամբ դասավանդել է ԵՊՀ հաշվապահական հաշվառման ամբիոնում։ 1941-1942 թվականներին եղել է ԵՊՀ տնտեսագիտության ֆակուլտետի դեկան, 1942-1953 թվականներին՝ Հայկոոպի գլխավոր հաշվապահ և վարչության անդամ։ 1953 թվականին դարձել է ԵՊՀ հիմնական աշխատող։
1957 թվականին պաշտպանել է թեկնածուական ատենախոսություն։ 1959 թվականին նրան շնորհվել է դոցենտի կոչում։ 1962 թվականին ընտրվել է ԵՊՀ հաշվապահական հաշվառման ամբիոնի վարիչ, իսկ 1966 թվականին նշանակվել է ԵՊՀ տնտեսագիտության ֆակուլտետի դեկան։ 1969 թվականին ԵՊՀ գիտխորհրդի որոշմամբ հաստատվել է պրոֆեսորի պաշտոնում։
1975 թվականին տեղափոխվել է նորաստեղծ ԵԺՏԻ՝ վարելով ամբիոնի վարիչ պաշտոն։
Հեղինակ է «Սպառողական կոոպերացիայի ծագումը և զարգացումը Հայաստանում» (Ե., 1957) մենագրության և «Հաշվապահական հաշվառման տեսություն» (Ե., 1964) ուսումնական ձեռնարկի, որն ունեցել է չորս հրատարակություն։


== Երկեր ==
Ապրանքա-դրամական հաշվետվությունների կազմումը, ստուգումը յեվ հաշվապահական մշակումը, Կարագյան Կարպիս Պողոսի,  Սպառողական ընկերությունների միություն ՀԽՍՀ,  Յերևան, Հայկոոպի բլանկների հրատ. բյուրո, 1938։
Սպառողական կոոպերացիայի ծագումը և զարգացումը Հայաստանում / Կ. Պ. Կարագյան, պատ. խմբ. Ն. Ռ. Թովմասյան, Երևան, ԵՊՀ , 1957։
Սովետական առևտրի էկոնոմիկա։ Ուս. ձեռնարկ, Կարագյան Կարպիս Պողոսի,  թարգմ.՝ Ա. Ամարյան, Վ. Չատինյան և ուրիշ., Երևան, Հայպետհրատ, 1960։
Սովետական առևտրի էկոնոմիկա։ Դասագիրք / Թարգմ. Վ. Չատինյան, Կ. Կարագյան և ուրիշ., խմբ. Մ. Քոթանյան Հ. Պետրոսյան, Երևան, Հայպետհրատ , 1963։
Հաշվապահական հաշվառման տեսություն։ Համառոտ դասընթաց, Կարագյան Կարպիս Պողոսի, Երևան, «Միտք», 1964։
Հաշվապահական հաշվառման տեսություն։ Կարագյան Կարպիս Պողոսի, 2-րդ, լր. և բարեփոխ., Երևան, «Միտք», 1967։
Հաշվապահական հաշվառումը արդյունաբերական ձեռնարկություններում։ Դասագիրք ՍՍՀՄ ԿՎՎ ԿՊՎ ցանցի համար, Կարագյան Կարպիս Պողոսի, Երևան, «Լույս», 1968։
Հաշվապահական հաշվառման տեսություն։ Կարագյան Կարպիս Պողոսի, 3-րդ, լր. և բարեփոխ., Երևան, Երևանի համալս. հրատ., 1973:
Հաշվապահական հաշվառման տեսություն։ ՈՒսումնական ձեռնարկ, Կարագյան Կարպիս Պողոսի, 4-րդ, լր. և բարեփոխ., Երևան, Երևանի համալս. հրատ., 1982:


== Ծանոթագրություններ ==
Կլդիսթավի

Կլդիսթավի (վրաց.՝ კლდისთავი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 1600 մետր բարձրության վրա։ Շրջկենտրոն Քարելից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Պրոկոպովիչի (գյուղ, Միրգորոդի շրջան)

Պրոկոպովիչի (ուկրաիներեն՝ Прокоповичі), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Պրոկոպովիչի գյուղում բնակվում էր 3 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կազաչի (Վեսյոլիի շրջան)

Կազաչի (ռուս.՝ Казачий), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Մտնում է Կրասնոօկտյաբրսկի գյուղական համայնքի կազմի մեջ։
Կարասու (գետ)

Անվան այլ կիրառումների համար տե՛ս՝ Կարասու (այլ կիրառումներ)Կարասու (թուրքերեն՝ Karasu) կամ Արևմտյան Եփրատ, գետ Հայկական լեռնաշխարհում։ Արածանիի հետ առաջացնում են Եփրատը։ Երկարությունը՝ 470 կմ, ավազանը՝ 22 հազար կմ2։ Սկիզբ է առնում Ծաղկավետ լեռների հարավային լանջից՝ մոտ 3000 մ բարձրությունից։


== Անվանում ==
Անվանումն առաջացել է թուրքերեն Կարա ― «սև» և սու ― «ջուր» բառերից, այսինքն՝ «սև ջուր» (թուրքական շատ տարածված գետանուն է, որը նկատի ունի ոչ թե գետի ջրի գույնը, այլ գետի սնման աղբյուրը. գետը գոյանում է գրունտային ջրերից՝ ի հակադրություն Աղսու ― «սպիտակաջուր» գետանվան, որը նկատի ունի գետի գոյացումը ձյան հալոցքային ջրերից)։


== Ծանոթագրություններ ==
Չոռնի (Կիսեմայի վտակ)

Չոռնի (ռուս.՝ Чёрный), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կիսեմա գետի ձախ ափին՝ 16 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000032839
Հիդրոլոգիական ուսումնասիրությունների կոդը - 103003283
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բերեժոկ (գյուղ, Կարաչևսկի շրջան)

Անվան այլ կիրառումների համար տե՛ս՝ ԲերեժոկԲերեժոկ (ռուս.՝ Бережок), գյուղ Ռուսաստանի Բրյանսկի մարզի Կարաչևսկի շրջանի կազմում։
Բնակչությունը 2010 թվականին գրանցված տվյալներով կազմում էր 381 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոգուսլավ

Բոգուսլավ (ուկրաիներեն՝ Богуслав), քաղաք Ուկրաինայի Կիևի մարզի Բոգուսլավի շրջանում, շրջկենտրոն։ Հիմնադրվել է 1032 թվականին։
Չճշտված տվյալներով Բոգուսլավ քաղաքում բնակվում էր 16 911 մարդ։ Բնակավայրը զբաղեցնում է 71 կմ² տարածք։ Բնակչության խտությունը կազմում էր 238,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տորտորետո

Տորտորետո (իտալերեն՝ Tortoreto), կոմունա Իտալիայում։ Գտնվում է Աբրուցո մարզի Տերամո գավառում։
Բնակչությունը կազմում է 8401 մարդ, բնակչության խտություն՝ 356 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 64018 64019։ Հեռախոսային կոդ՝ 0861։
Կոմունայի հովանավոր սուրբն է Սուրբ Նիկողայոս Զմյուռնացին։ Տոնը նշվում է դեկտեմբերի 6-ին։


== Կլիմա ==


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Մույ

Մույ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ռաջյա սաբհա

Ռաջյա սաբհա կամ Նահանգների խորհուրդ (հինդի՝ राज्य सभा), Հնդկաստանի երկպալատ խորհրդարանի վերին պալատ։ Այժմ այն ունի առավելագույնը 245 անդամ, որոնցից 233-ը ընտրվում են նահանգների և դաշնակից տարածքների օրենսդիր մարմինների կողմից' օգտագործելով բաց քվեարկությամբ մեկ ձայնի փոխանցման համակարգը, մինչդեռ նախագահը կարող է նշանակել 12 անդամ արվեստի, գրականության, գիտության և սոցիալական ծառայությունների մեջ ունեցած ավանդի համար։ Խորհրդի անդամներն ընտրվում են վեց տարի ժամկետով, ընդ որում՝ ընտրություններն անցկացվում են ամեն տարի, սակայն 233 թեկնածուներից գրեթե մեկ երրորդն ընտրվում է յուրաքանչյուր երկու տարին մեկ, հատկապես՝ զույգ տարիներին։ Ռաջյա սաբհան հավաքվում է շարունակական նիստերի ժամանակ, և ի տարբերություն Լոկ սաբհայի, որը խորհրդարանի ստորին պալատն է, Ռաջյա Սաբհան ենթակա չէ լուծարման։


== Տես նաև ==
Հնդկաստանի խորհրդարան
Լոկ սաբհա


== Ծանոթագրություններ ==


== Գրականություն ==
The Nominated Members of India's Council of States: A Study of Role-Definition J. H. Proctor, Legislative Studies Quarterly, Vol. 10, No. 1, Feb 1985, pp. 53–70.
Alistair McMillan։ «Constitution 91st Amendment Bill: A Constitutional Fraud?»։ nuff.ox.ac.uk։ Վերցված է մայիսի 19, 2014 


== Արտաքին հղումներ ==
Rajya Sabha homepage hosted by the Indian government
Rajya Sabha FAQ page hosted by the Indian government
37 Rajya Sabha members have criminal background: Study – analysis by the Association for Democratic Reforms and National Election Watch
Nominated members list Archived 2017-07-07 at the Wayback Machine.
State wise list
Rajya Sabha Television
MEMBERS OF RAJYA SABHA (STATE WISE LIST) TN Archived 2014-02-05 at the Wayback Machine.
Տարանտո

Անվան այլ կիրառումների համար տե՛ս՝ Տարանտո (այլ կիրառումներ)Տարանտո (լատ.՝ Taranto), քաղաք և նավահանգիստ Հարավային Իտալիայում, Հոնիական ծովի Տարանտոյի ծոցի ափին։ Տարանտոյի մարզի վարչական կենտրոնն է։ Բնակչությունը կազմում է 245 հազար մարդ (1977 թվականի տվյալներով)։
Հին հունական գաղութ Իտալիայի հարավ–արևելքում, Տարանտոյի ափին, այժմյան Տարանտո քաղաքի տեղում։ Հիմնել են սպարտացիները, մեր թվարկությունից առաջ մոտ 700 թվականին։ Սկզբում կառավարել են թագավորները, մեր թվարկությունից առաջ 6-րդ դարի 2-րդ կեսից հաստատվել է տիրանիա (Տիրանոս), մեր թվարկությունից առաջ 5-րդ դարի սկզբին՝ ստրկատիրական դեմոկրատիա։ Ծաղկման է հասել մեր թվարկությունից առաջ 4-րդ դարի 1-ին կեսին՝ փիլիսոփա (պյութագորական) Արքիտասի կառավարման ժամանակ։ Եղել է առևտրաարհեստավորական խոշոր կենտրոն։ Մեր թվարկությունից առաջ 272 թվականից (մեր թվարկությունից առաջ 282-272 թվականների պատերազմում պարտվել է Հռոմից հետո՝ Հռոմից կախյալ դաշնակից։ Պունիկյան 2-րդ պատերազմի (մեր թվարկությունից առաջ 218-201 թվականները) ժամանակ դաշնակցել է Հաննիբալին, սակայն մեր թվարկությունից առաջ 209 թվականին դարձյալ ենթարկվել է Հռոմին։ Մեր թվարկությունից առաջ մոտ 125 թվականին Տարենտի տարածքում հիմնվել է հռոմեական Նեպտունիա գաղութը։


== Պատկերասրահ ==

		
		
		
		
		
		
		
		


== Ծանոթագրություններ ==